Komission asetus (EY) N:o 1350/2003, annettu 30 päivänä heinäkuuta 2003, asetuksen (EY) N:o 97/95 muuttamisesta perunatärkkelystuotannon markkinointivuoden 2003/2004 osalta



Virallinen lehti nro L 192 , 31/07/2003 s. 0007 - 0007



Komission asetus (EY) N:o 1350/2003, annettu 30 päivänä heinäkuuta 2003, asetuksen (EY) N:o 97/95 muuttamisesta perunatärkkelystuotannon markkinointivuoden 2003/2004 osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1104/2003(2), ja erityisesti sen 8 artiklan 5 kohdan, ottaa huomioon perunantärkkelystuotannon kiintiöjärjestelmästä 27 päivänä heinäkuuta 1994 annetun neuvoston asetuksen (EY) N:o 1868/94(3), sellaisena kuin se on viimeksi muutettuna asetuksella (EY) N:o 962/2002(4), ja erityisesti sen 8 artiklan, sekä katsoo seuraavaa: (1) Määrät, joita sovelletaan markkinointivuonna 2001/2002 asetuksessa (ETY) N:o 1766/92 vahvistetun vähimmäishinnan ja tuottajalle suoritettavan maksun osalta sekä asetuksessa (EY) N:o 1868/94 vahvistetun perunatärkkelyksen tuottajille maksettavan palkkion osalta, pysyvät markkinointivuosina 2002/2003 ja 2003/2004 muuttumattomina. (2) Neuvoston asetuksen (ETY) N:o 1766/92 soveltamista koskevista yksityiskohtaisista säännöistä perunantuottajille maksettavan vähimmäishinnan ja tasausmaksun osalta sekä perunatärkkelystuotannon kiintiöjärjestelmästä annetun neuvoston asetuksen (EY) N:o 1868/94 soveltamista koskevista yksityiskohtaisista säännöistä 17 päivänä tammikuuta 1995 annetun komission asetuksen (EY) N:o 97/95(5), sellaisena kuin se on viimeksi muutettuna asetuksella (EY) N:o 1425/2002(6), liitteessä II määritellään markkinointivuoteen 2002/2003 asti vähimmäishinta, perunatärkkelyksen tuottajalle maksettava palkkio ja tuottajalle suoritettava maksu suhteessa perunoiden painoon niiden tärkkelyspitoisuuden ja 5050 gramman suuruisen perunamäärän vedenalaisen painon perusteella. Näin ollen on syytä mukauttaa mainittua liitettä II sen soveltamiseksi markkinointivuonna 2003/2004 noudattaen samoja määriä kuin ne, joita sovellettiin markkinointivuosina 2001/2002 ja 2002/2003. (3) Markkinointivuosien jatkuvuuden varmistamiseksi tässä asetuksessa säädettyjä toimenpiteitä on sovellettava 1 päivästä heinäkuuta 2003. (4) Tämän vuoksi asetus (EY) N:o 97/95 on muutettava. (5) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 97/95 liitteessä II väliotsikko "Osa B: markkinointivuodet 2001/2002 ja 2002/2003" seuraavasti "Osa B: markkinointivuodet 2001/2002, 2002/2003 ja 2003/2004". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä heinäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 2003. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EUVL L 158, 27.6.2003, s. 1. (3) EYVL L 197, 30.7.1994, s. 4. (4) EYVL L 149, 7.6.2002, s. 1. (5) EYVL L 16, 24.1.1995, s. 3. (6) EYVL L 206, 3.8.2002, s. 3.